Document ID: 32001R1384

Komission asetus (EY) N:o 1384/2001,
annettu 6 päivänä heinäkuuta 2001,
maataloustuotteiden nimikkeistöstä vientitukea varten annetun asetuksen (ETY) N:o 3846/87 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon sianliha-alan yhteisestä markkinajärjestelystä 29 päivänä lokakuuta 1975 annetun neuvoston asetuksen (ETY) N:o 2759/75(1), sellaisena kuin se on viimeksi muutettuna asetuksella (EY) N:o 1365/2000(2), ja erityisesti sen 13 artiklan 12 kohdan,
sekä katsoo seuraavaa:
(1) Maataloustuotteiden nimikkeistöstä vientitukia varten 17 päivänä joulukuuta 1987 annetussa komission asetuksessa (ETY) N:o 3846/87(3), sellaisena kuin se on viimeksi muutettuna asetuksella (EY) N:o 2849/2000(4), vahvistetaan yhdistetyn nimikkeistön perusteella maataloustuotteiden nimikkeistö vientitukia varten.
(2) Tariffi- ja tilastonimikkeistöstä ja yhteisestä tullitariffista annetun neuvoston asetuksen (ETY) N:o 2658/87 liitteen I muuttamisesta 21 päivänä kesäkuuta 2001 annetulla komission asetuksella (EY) N:o 1230/2001(5) muutetaan yhteisen nimikkeistön 2 ryhmän 2 lisähuomautuksen A kohdan a ja c alakohta ja 2 lisähuomautuksen C kohta niiden yhdenmukaisen soveltamisen varmistamiseksi "kaulan sivuosan lihan" ja "poskilihan" luokittelun osalta.
(3) Näiden muutosten vuoksi on syytä tehdä eräitä tarkennuksia vientitukikelpoisten tuotteiden luetteloon erityisesti yksittäin tullille esitettävien ruhojen ja puoliruhojen, lapojen, etuosien, kaulan sivuosan lihan ja poskilihan osalta, jotta vientitukinimikkeistöä sovellettaisiin yhdenmukaisesti kaikissa jäsenvaltioissa.
(4) Koska tukikelpoisuuden käsittely on tällä hetkellä kesken useiden asiakirjojen osalta, on perusteltua soveltaa eräitä näistä tarkennuksista tällaisiin asiakirjoihin.
(5) Tässä asetuksessa säädetyt toimenpiteet ovat sianlihan hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Korvataan asetuksen (ETY) N:o 3846/87 liitteessä I oleva 6 ala tämän asetuksen liitteellä.
2 artikla
Tämä asetus tulee voimaan seitsemäntenä päivänä sen jälkeen, kun se on julkaistu Euroopan yhteisöjen virallisessa lehdessä.
Sitä sovelletaan 30 päivästä heinäkuuta 2001. Liitteen alaviitteitä 12, 13 ja 14 sovelletaan kuitenkin toimiin, joiden osalta ei vielä ole tehty päätöstä lopullisesta maksamisesta tai vakuuden vapauttamisesta tai joiden osalta tehtyjen jälkitarkastuksen jatkotoimenpiteitä ei ole vielä lopullisesti toteutettu tämän asetuksen voimaantulohetkellä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 6 päivänä heinäkuuta 2001.

Labels: 3
17
6